A kormány elfogadta a Nemzeti Vidékstratégiát – Alternativ Energia
Kezdőlap / Rovatok / Zöldinfó / Környezetvédelem / A kormány elfogadta a Nemzeti Vidékstratégiát
A kormány fontos kitörési pontként kezeli a mezőgazdaságot – nyomatékosította Giró-Szász András azon a sajtótájékoztatón, ahol Fazekas Sándor vidékfejlesztési miniszterrel közösen jelentették be, hogy a kormány elfogadta a nemzeti vidékfejlesztési stratégiával kapcsolatos előterjesztést. Giró-Szász András elmondta: a kormány álláspontja szerint egy nemzet akkor van biztonságban, hogyha erőforrásként kezeli a vidéket és a mezőgazdaságot. E kettő védelme stratégiai cél. A kormány fontos kitörési pontként kezeli a mezőgazdaságot, fontos hogy minél többen válasszák a jó minőségű, biztonságos, GMO-mentes magyar élelmiszereket – tette hozzá. Fazekas Sándor hangsúlyozta, a Nemzeti Vidékstratégia megalkotásával hosszú évek óta tátongó űrt sikerült most betölteni. Hosszú, bő egy esztendeig tartó társadalmi vita előzte meg a program elfogadását. Több tízezer észrevételt és számos tanulmány anyagát dolgozták a 130 oldalas stratégiába a versenyképes vidék és mezőgazdaság megteremtésének érdekében.
A miniszter kifejtette, már ma is vannak olyan eredmények, amelyek igazolják, hogy milyen fontos gazdasági ágazatot képvisel hazánkban a mezőgazdaság. Ezért fontos cél a belföldi és külföldi piacok megtartása – fogalmazott. A stratégia elkötelezett a családi gazdaságok támogatása mellett, megóvja környezeti értékeinket, és biztosítja a fenntartható gazdálkodást hazánkban – szögezte le Fazekas Sándor. A Nemzeti Vidékstratégia fontos célkitűzéseket is tartalmaz: a mezőgazdaságban foglalkoztatottak számát 2020-ig 700 ezer főre tervezi növelni, a gazdák által közvetlenül bonyolított helyi értékesítés arányát 20 százalékra emelné, a fiatal gazdák arányát pedig 21-ről 30 százalékra igyekszik növelni. Ehhez a kormány több programon keresztül biztosít számukra támogatást – mondta el a vidékfejlesztési miniszter.
Fazekas Sándor GMO gmo mentes nemzeti vidékstratégia Vidékfejlesztési Minisztérium	2012-03-22
CímkékFazekas Sándor GMO gmo mentes nemzeti vidékstratégia Vidékfejlesztési Minisztérium
Előző Átadták a szegedi biogázerőművet
Következő A nagy divatmárkákkal is mérgezzük vizeinket